CELEX: 32005R1580
Language: el
Date: 2005-09-29
Title: Κανονισμός (ΕΚ) αριθ. 1580/2005 της Επιτροπής, της 29ης Σεπτεμβρίου 2005, σχετικά με το άνοιγμα διαρκούς δημοπρασίας για την επαναπώληση στην ισπανική αγορά αραβοσίτου που έχει στην κατοχή του ο ουγγρικός οργανισμός παρέμβασης

30.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 254/7
            
         
      ΚΑΝΟΝΙΣΜΌΣ (ΕΚ) αριθ. 1580/2005 ΤΗΣ ΕΠΙΤΡΟΠΉΣ
   
   της 29ης Σεπτεμβρίου 2005
   σχετικά με το άνοιγμα διαρκούς δημοπρασίας για την επαναπώληση στην ισπανική αγορά αραβοσίτου που έχει στην κατοχή του ο ουγγρικός οργανισμός παρέμβασης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 2131/93 της Επιτροπής, της 28ης Ιουλίου 1993, για τον καθορισμό των διαδικασιών και των όρων διάθεσης των σιτηρών που κατέχουν οι οργανισμοί παρέμβασης (2), προβλέπει ιδίως ότι η πώληση σιτηρών που βρίσκονται στην κατοχή του οργανισμού παρέμβασης πρέπει να πραγματοποιείται με δημοπρασία και με βάση τιμές που καθιστούν δυνατή την αποφυγή των διαταραχών της αγοράς.
            
         
               (2)
            
            
               Σε μεγάλο τμήμα της Ισπανίας, λόγω των δυσμενών καιρικών συνθηκών, η παραγωγή σιτηρών της περιόδου 2005/06 θα είναι δραστικά μειωμένη. Η κατάσταση αυτή έχει ήδη δημιουργήσει τοπική αύξηση των τιμών, προκαλώντας δυσχέρεια στον εφοδιασμό σε ανταγωνιστικές τιμές.
            
         
               (3)
            
            
               Η Ουγγαρία διαθέτει σημαντικά αποθέματα παρέμβασης αραβοσίτου, τα οποία δύσκολα μπορούν να βρουν εμπορικές διεξόδους και πρέπει επομένως να διατεθούν.
            
         
               (4)
            
            
               Ο κανονισμός (ΕΚ) αριθ. 1082/2005 της Επιτροπής (3) προκήρυξε διαρκή δημοπρασία για την επαναπώληση στην ισπανική αγορά αραβοσίτου που έχει στην κατοχή του ο ουγγρικός οργανισμός παρέμβασης, η οποία έληξε στις 14 Σεπτεμβρίου 2005, ενώ οι ποσότητες που προσφέρθηκαν προς πώληση στο πλαίσιο του εν λόγω κανονισμού δεν είχαν χρησιμοποιηθεί πλήρως, ιδίως λόγω των δυσκολιών που συνδέονται με την είσοδο των σιτηρών στα ισπανικά λιμάνια.
            
         
               (5)
            
            
               Λαμβανομένων υπόψη της συνεχιζόμενης κατάστασης στην αγορά και των προβλεπόμενων αιτήσεων των εμπορευομένων, κρίνεται σκόπιμο να συνεχιστούν να διατίθενται προς πώληση στην ισπανική αγορά σιτηρών τα αποθέματα αραβοσίτου που έχει στην κατοχή του ο ουγγρικός οργανισμός παρέμβασης, για ποσότητες ισοδύναμες με αυτές που καθορίστηκαν κατά την προηγούμενη δημοπρασία. Ωστόσο, πρέπει να αποφευχθεί η υποχρεωτική διέλευση των σιτηρών από ορισμένα ισπανικά θαλάσσια λιμάνια.
            
         
               (6)
            
            
               Για να ληφθεί υπόψη η κατάσταση της κοινοτικής αγοράς, κρίνεται σκόπιμο να προβλεφθεί ότι η διαχείριση της δημοπρασίας θα αναληφθεί από την Επιτροπή. Επιπλέον, πρέπει να προβλεφθεί ένας συντελεστής χορήγησης για τις προσφορές που βρίσκονται στο επίπεδο της ελάχιστης τιμής πώλησης.
            
         
               (7)
            
            
               Έχει επίσης μεγάλη σημασία να διαφυλαχθεί η ανωνυμία των υποβαλλόντων προσφορά στην ανακοίνωση του ουγγρικού οργανισμού παρέμβασης προς την Επιτροπή.
            
         
               (8)
            
            
               Για να εκσυγχρονιστεί η διαχείριση του συστήματος θα πρέπει να προβλεφθεί η ηλεκτρονική διαβίβαση των πληροφοριών που απαιτεί η Επιτροπή.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο ουγγρικός οργανισμός παρέμβασης προβαίνει στην πώληση, μέσω διαρκούς δημοπρασίας στην εσωτερική αγορά της Κοινότητας, 100 000 τόνων αραβοσίτου τους οποίους έχει στην κατοχή του.
   2.   Οι πωλήσεις αυτές προορίζονται για τον εφοδιασμό της ισπανικής αγοράς.
   Άρθρο 2
   Η προβλεπόμενη στο άρθρο 1 πώληση διέπεται από τον κανονισμό (ΕΟΚ) αριθ. 2131/93.
   Ωστόσο, κατά παρέκκλιση από τον εν λόγω κανονισμό:
   
               α)
            
            
               οι προσφορές καταρτίζονται με βάση την πραγματική ποιότητα της παρτίδας στην οποία αναφέρεται η προσφορά·
            
         
               β)
            
            
               η ελάχιστη τιμή πώλησης καθορίζεται σε επίπεδο που δεν διαταράσσει τις αγορές σιτηρών.
            
         Άρθρο 3
   1.   Κατά παρέκκλιση από το άρθρο 13 παράγραφος 4 του κανονισμού (ΕΟΚ) αριθ. 2131/93, η εγγύηση της προσφοράς ορίζεται σε 10 ευρώ ανά τόνο.
   2.   Οι προσφορές ισχύουν μόνον εάν συνοδεύονται από γραπτή δέσμευση του υποβάλλοντος να συστήσει εγγύηση ύψους 80 ευρώ ανά τόνο, το αργότερο δύο εργάσιμες ημέρες από την ημέρα παραλαβής της δήλωσης κατακύρωσης της δημοπρασίας.
   Άρθρο 4
   1.   Η προθεσμία για την υποβολή των προσφορών για την πρώτη μερική δημοπρασία λήγει στις 5 Οκτωβρίου 2005, ώρα 15.00 (ώρα Βρυξελλών).
   Η προθεσμία υποβολής προσφορών για τις επόμενες μερικές δημοπρασίες λήγει κάθε Τετάρτη, ώρα 15.00 (ώρα Βρυξελλών), εκτός από τις 2 Νοεμβρίου 2005, 28 Δεκεμβρίου 2005, 12 Απριλίου 2006, 24 Μαΐου 2006 και 14 Ιουνίου 2006, εβδομάδες κατά τις οποίες δεν θα διενεργηθεί καμία δημοπρασία.
   Η προθεσμία υποβολής προσφορών για την τελευταία μερική δημοπρασία λήγει στις 28 Ιουνίου 2006, στις 15.00 (ώρα Βρυξελλών).
   2.   Οι προσφορές πρέπει να κατατίθενται στον ουγγρικό οργανισμό παρέμβασης, στην ακόλουθη διεύθυνση:
   
               Mezőgazdasági és Vidékfejlesztési Hivatal
            
         
               Alkotmány u. 29.
            
         
               H-1385 Budapest 62
            
         
               Pf. 867
            
         
               Τηλ. (36-1) 219 62 60
            
         
               Φαξ (36-1) 219 62 59.
            
         Άρθρο 5
   Ο ουγγρικός οργανισμός παρέμβασης ανακοινώνει στην Επιτροπή, το αργότερο δύο ώρες μετά τη λήξη της προθεσμίας υποβολής των προσφορών, τις προσφορές που ελήφθησαν. Η ανακοίνωση αυτή γίνεται ηλεκτρονικά σύμφωνα με το έντυπο του παραρτήματος.
   Άρθρο 6
   Σύμφωνα με τη διαδικασία που προβλέπεται στο άρθρο 25 παράγραφος 2 του κανονισμού (ΕΚ) αριθ. 1784/2003, η Επιτροπή καθορίζει την ελάχιστη τιμή πώλησης ή αποφασίζει να μη δώσει συνέχεια στις υποβληθείσες προσφορές. Στην περίπτωση που οι προσφορές αφορούν την ίδια παρτίδα και συνολική ποσότητα μεγαλύτερη από τη διαθέσιμη ποσότητα, είναι δυνατόν ο καθορισμός της τιμής να αφορά κάθε παρτίδα χωριστά.
   Για τις προσφορές που κυμαίνονται στο επίπεδο της ελάχιστης τιμής πώλησης, ο καθορισμός μπορεί να συνδυαστεί με τον καθορισμό ενός συντελεστή χορήγησης των προσφερόμενων ποσοτήτων.
   Άρθρο 7
   1.   Η εγγύηση που προβλέπεται στο άρθρο 3 παράγραφος 1 αποδεσμεύεται στο σύνολό της για τις ποσότητες για τις οποίες:
   
               α)
            
            
               δεν έχει ληφθεί υπόψη η προσφορά·
            
         
               β)
            
            
               έχει καταβληθεί το τίμημα της πώλησης εντός της καθορισμένης προθεσμίας και έχει συσταθεί η εγγύηση που προβλέπεται στο άρθρο 3 παράγραφος 2.
            
         2.   Η εγγύηση που προβλέπεται στο άρθρο 3 παράγραφος 2 αποδεσμεύεται, κατ' αναλογία των ποσοτήτων σιτηρών που έχουν παραδοθεί στην Ισπανία. Η απόδειξη του ιδιαίτερου προορισμού των προϊόντων δίνεται σύμφωνα με τις διατάξεις του κανονισμού (ΕΟΚ) αριθ. 3002/92 της Επιτροπής (4). Το αντίτυπο ελέγχου T5 πρέπει να αποδεικνύει την τήρηση των προϋποθέσεων που προβλέπονται στο άρθρο 1 παράγραφος 2 του παρόντος κανονισμού.
   Άρθρο 8
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Σεπτεμβρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78· κανονισμός όπως τροποποιήθηκε από τον κανονισμό (ΕΚ) αριθ. 1154/2005 της Επιτροπής (ΕΕ L 187 της 19.7.2005, σ. 11).
   
      (2)  ΕΕ L 191 της 31.7.1993, σ. 76· κανονισμός όπως τροποποιήθηκε τελευταία από τον κανονισμό (ΕΚ) αριθ. 1169/2005 (ΕΕ L 188 της 20.7.2005, σ. 19).
   
      (3)  ΕΕ L 177 της 9.7.2005, σ. 13.
   
      (4)  ΕΕ L 301 της 17.10.1992, σ. 17.
   
      ΠΑΡΑΡΤΗΜΑ
      Διαρκής δημοπρασία για την επαναπώληση στην ισπανική αγορά 100 000 τόνων αραβοσίτου που έχει στην κατοχή του ο ουγγρικός οργανισμός παρέμβασης
      Έντυπο (1)
      
      [Κανονισμός (ΕΚ) αριθ. 1580/2005]
      
                  1
               
               
                  2
               
               
                  3
               
               
                  4
               
            
                  Αύξοντες αριθμοί των προσφερόντων
               
               
                  Αριθμός της παρτίδας
               
               
                  Ποσότητα
                  (σε τόνους)
               
               
                  Τιμή προσφοράς σε ευρώ ανά τόνο
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  κ.λπ.
               
               
                   
               
               
                   
               
               
                   
               
            
         (1)  Διαβιβάζεται στη Γενική Διεύθυνση Γεωργίας [DG AGRI (D/2)].